text: Flere kinesere skal lokkes til Esbjerg
  09 juni 2017 kl. 12.11
  Venstre vil gøre Esbjerg til et centrum for kinesisk vestkystturisme.
  Der kommer flere og flere kinesiske turister til Danmark, men langt de fleste overnatninger de foregår i i København, og det vil Venstre nu forsøge at lave om på.
  De to politikere Ulla Tørnæs og Jesper Frost Rasmussen præsenterede i dag et udspil, der skal få kineserne til at få øje på byen.
  Danmark har som det første europæiske land fået udgang til en kinesisk hjemmeside med 300 millioner kinesiske brugere, og den skal bl.a. udnyttes til at sende flere turister mod vest.
  - Vi har fantastiske muligheder med naturoplevelser i verdensklasse og den mulighed skal vi gribe, siger Jesper Frost Rasmussen, borgmesterkandidat for Venstre i Esbjerg.
  I sidste måned gæstede et hold kinesiske journalister og marketingsfolk Mandø i forbindelse med en rundrejse i Danmark. Her spiste de østers, der oprindelig kommer fra Stillehavsområdet ud for Kina.
  